PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2006/ZK/3/1/040	Bratislava, 11. apríla 2006

Protimonopolný úrad Slovenskej republiky, odbor koncentrácií v správnom konaní     č. 0031/OK/2006 začatom dňa 20.03.2006 na základe žiadosti o udelenie výnimky podľa § 10 ods. 16 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľa Schmid Industrieholding GmbH, Friedrich Schmid-Strasse 165, 2754 Waldegg-Wopfing, Rakúsko zastúpeného JUDr. Milanom Červenkom, advokátom, Suché mýto 1, 811 03 Bratislava, Slovenská republika, podľa zákona č. 71/1967 Zb. o správnom konaní (správny poriadok) v znení neskorších predpisov

r o z h o d o l

na základe § 22 ods. 1 písm. d) v spojení s § 32 ods. 2 písm. c) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že  správne konanie zastavuje, pretože dôvod na konanie odpadol. 

O d ô v o d n e n i e :

Protimonopolnému úradu Slovenskej republiky, odboru koncentrácií (ďalej len "úrad“) bola listom zaevidovaným úradom pod č. 1359/2006 dňa 20.03.2006 doručená žiadosť o výnimku podľa § 10 ods. 16 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon                č. 136/2001 Z.z. v znení neskorších predpisov“) zo zákazu podľa § 10 ods. 14 zákona                č. 136/2001 Z.z. v znení neskorších predpisov, prostredníctvom JUDr. Milana Červenku, advokáta, Suché mýto 1, 811 03 Bratislava, Slovenská republika (ďalej len „právny zástupca“) v nadväznosti na nižšie uvedené oznámenie koncentrácie.

Dňa 24.02.2006 bolo úradu doručené prostredníctvom právneho zástupcu oznámenie koncentrácie, ktorá spočíva v získaní výlučnej kontroly podnikateľa Schmid Industrieholding GmbH, Friedrich Schmid-Strasse 165, 2754 Waldegg-Wopfing, Rakúsko (ďalej len „Schmid“) nad podnikom podnikateľa Wolf Plastics Verpackung, Recycling, Kuststofftechnik Ges.m.g.H. so sídlom Waldweg 9, 8772 Traboch, Rakúsko (ďalej len „Wolf Plastics“) a v získaní kontroly nad časťami podnikov podnikateľov Hofmann Kunststoffverpackung so sídlom Mühlgraben 8, 8773 Kammern im Liesingtal, Rakúsko (ďalej len „Hofmann“), HKV Verwaltung GmbH so sídlom Mühlgraben 8, 8773 Kammern im Liesingtal, Rakúsko (ďalej len „HKV“) a HGL – Home Garden Lifestyle Vertiebs GmbH so sídlom Fabriksgelände 1, 7201 Neudörfl an der Leitha, Rakúsko (ďalej len „HGL“) na základe Zmluvy o prevode obchodného podielu uzavretej medzi podnikateľom Hofmann Privatstiftung, Mühlgraben 8, A-8773 Kammern im Liesingtal, Rakúsko a Ing. Haraldom Freilerom ako predávajúcimi a podnikateľom Schmid Industrieholding GmbH, Friedrich  Schmid-Strasse 165, 2754 Waldegg-Wopfing, Rakúsko ako kupujúcim, dňa 07.02.2006.
Vychádzajúc z ustanovenia § 25 ods. 3 písm. f) zákona č. 136/2001 Z.z. v znení neskorších predpisov v nadväznosti na doručenú žiadosť úrad určil za účastníka správneho konania podľa § 10 ods. 16 zákona č. 136/2001 Z.z. v znení neskorších predpisov podnikateľa Schmid.

V nadväznosti na doručenú žiadosť o udelenie výnimky zo zákazu podľa § 10 ods. 14 zákona č. 136/2001 Z.z. v znení neskorších predpisov úrad listom                               č. 1384/PMÚ SR/2006 zo dňa 21.03.2006 informoval účastníka konania prostredníctvom právneho zástupcu, že sa dňa 20.03.2006 podľa § 25 ods. 1 zákona  č. 136/2001 Z.z. v znení neskorších predpisov v spojení s § 18 ods. 2 správneho poriadku začalo správne konanie podľa § 10 ods. 16 zákona  č. 136/2001 Z.z. v znení neskorších predpisov.

Vychádzajúc z ustanovenia § 10 ods. 16 zákona č. 136/2001 Z.z. v znení neskorších predpisov úrad vyššie menovaným listom zároveň oznámil právnemu zástupcovi, že vzhľadom na to, že oznámenie koncentrácie nebolo úplné podľa § 10 ods. 12 zákona č. 136/2001 Z.z. v znení neskorších predpisov v spojení s vyhláškou č. 268/2004 Z.z., ktorou sa ustanovujú podrobnosti o náležitostiach oznámenia koncentrácie, lehota na vydanie rozhodnutia o udelení alebo neudelení výnimky zo zákazu podľa § 10 ods. 14 zákona č. 136/2001 Z.z. v znení neskorších predpisov nezačala plynúť. 

Oznámenie koncentrácie sa na základe doplnení zo strany účastníka konania stalo úplným podľa § 10 ods. 12 zákona č. 136/2001 Z.z. v znení neskorších predpisov v spojení s Vyhláškou dňa 24.03.2006.

Vychádzajúc z vyššie uvedeného a ustanovenia § 10 ods. 16 zákona                                 č. 136/2001 Z.z. v znení neskorších predpisov úrad konštatuje, že dňa 27.03.2006 začala plynúť lehota na vydanie rozhodnutia o udelení alebo neudelení výnimky zo zákazu podľa § 10 ods. 14 zákona č. 136/2001 Z.z. v znení neskorších predpisov.

Dňa 07.04.2006 úrad vydal rozhodnutie č. 2006/FK/3/1/029 podľa § 22 ods. 1 písm. d) v spojení s § 12 ods. 1 zákona č. 136/2001 Z.z. v znení neskorších predpisov, ktorým súhlasil s koncentráciou podnikateľov Schmid, Wolf Plastics, Hofmann, HKV a HGL (ďalej len „Rozhodnutie“). Predmetné Rozhodnutie nadobudlo právoplatnosť dňa 07.04.2006.

Nadobudnutím právoplatnosti Rozhodnutia sa zákaz vyplývajúci z ustanovenia § 10 ods. 14 zákona č. 136/2001 Z.z. v znení neskorších predpisov nevzťahuje na žiadneho z účastníkov posudzovanej koncentrácie, a teda úrad na základe tejto skutočnosti nie je oprávnený vydať rozhodnutie o udelení alebo neudelení výnimky zo zákazu podľa § 10 ods. 14 zákona č. 136/2001 Z.z. v znení neskorších predpisov.  

Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

P o u č e n i e :

Podľa ustanovenia § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do 15 dní odo dňa doručenia tohto rozhodnutia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

                                                                                  Ing. Dušan Valo
                                                                         riaditeľ odboru koncentrácií

Rozhodnutie sa doručuje:

JUDr. Milan Červenka
advokát
Suché Mýto 1
811 03 Bratislava